**METODIKA 7 KROKOV PROGRAMU ZELENÁ ŠKOLA**

Metodika 7 krokov je jednoduchým, no účinným nástrojom k tomu, aby sa aj na našej škole udiali pozitívne zmeny – zmeny nielen

v oblasti životného prostredia, ale aj vo vzájomných vzťahoch,

v spolupráci a v celkovej atmosfére na škole. Tieto kroky realizuje škola postupne počas celého certifikačného obdobia.

1. **KROK: Zostavenie Kolégia Zelenej školy**

Kolégium Zelenej školy je akčná skupina programu na škole. Sú to motivovaní ľudia zo školy a jej okolia, ktorí majú chuť rozhodovať o tom, ako bude vyzerať ich škola, zažívať nové veci a získavať cenné skúsenosti.

**Zvolené kolégium Zelenej školy:**

PaedDr. Janka Ščerbáková : riaditeľka školy

Bc. Drahomíra Kucková: zástupca riaditeľa

Mgr. Bibiana Dziaková: koordinátorka programu

Júlia Pavlíková: učiteľka

Ema Malajterová: učiteľka

Mgr. Iveta Vrabľová: učiteľka

Mgr. Eva Palaščáková: učiteľka

Mgr. Viera Sčisláková: učiteľka

Ľubica Oravcová: učiteľka

Mgr. Tatiana Matejovská: učiteľka

Mgr.Katarína Paučírová: učiteľka

Miriam Exembergerová: učiteľka

Bc. Katarína Petríková: učiteľka

Mgr. Daša Mochňacká: učiteľka

Katarína Szaboóvá: ved. ŠJ

Martina Pavurová :upratovačka

Mária Kováčová: kuchárka

p. Mochňacký: rodič

p. Krochmaľ Štefan: rodič

p. Malajter: rodič

**2.KROK: Environmentálny audit školy**

Environmentálny audit skúma vplyv školy na životné prostredie.

U nás prebehol na začiatku školského roka 2018/19 zamestnancami školy. Bol zisťovaný súčasný stav školy, ktorý sa stal podkladom pre systematické plánovanie a tvorbu nového akčného plánu školy. Potrebné bolo vybrať minimálne jednu z nasledujúcich tém: voda, odpad, energia, doprava a ovzdušie, zelené obstarávanie, zeleň a ochrana prírody.

**Na základe prieskumu sme si vybrali tému: ODPAD**

**Silné stránky:**

* Čiastočne separujeme školský odpad a dávame ho na recykláciu
* Každoročne na Deň Zeme organizujeme pre deti a rodičov zábavno-náučné aktivity
* Škola má stále informačné nástenky ZELENÁ ŠKOLA pre rodičov
* Kompostujeme biologický odpad
* Snažíme sa obojstranne využívať papier
* Používame nabíjačku na batérie

**Slabé stránky:**

* Chýbajúce spoločné aktivity a eko hry zamerané na tému **ODPAD**
* Nie je zavedený separovaný zber v triedach
* Slabá propagácia minimalizácie odpadu
* Ochota spolupráce zo strany rodičov je veľmi nízka

**3.KROK: Environmentálny akčný plán**

Je to plán praktických krokov a vzdelávacích aktivít, za ktoré sú zodpovední najmä žiaci a prebiehajú v spolupráci s rodičmi a celou školskou komunitou. Tieto aktivity idú do hĺbky v jednej zo siedmich prioritných tém programu.

EAP bol vypracovaný zástupcami Kolégia Zelenej školy v školskom roku 2018/19.

**Schválený bol dňa 3. apríla 2019 regionálnym centrom.**

**4.KROK: Monitoring a hodnotenie**

Hodnotenie a monitoring prebieha priebežne počas dvojročného certifikačného obdobia – počas plnenia aktivít z akčného plánu . Monitoringom postupne zisťujeme, či nám všetko vychádza tak, ako sme si to naplánovali. Pravidelným vyhodnocovaním aktivít hľadáme chyby, ktoré sa budeme snažiť včas napraviť.

**5.KROK: Environmentálna výchova vo vyučovaní**

Proenvironmentálna výučba Zelenej školy prenáša témy týkajúce sa životného prostredia zaujímavou formou do vyučovania. Výučba je prepojená s praktickými činmi, a tak sa environmentálne témy stávajú súčasťou bežného života. Deti nechávame učiť sa aj navzájom, v „Rovesníckom vzdelávaní.“ Environmentálne smerovanie školy je zároveň zakomponované aj v školskom vzdelávacom programe.

**6. KROK: Informovanie a zapájanie širšej školskej komunity**

Informovanie a zapojenie komunity znamená, že o aktivitách na škole informujeme nielen rodinu, ale aj priateľov či okolie školy. K tomuto účelu využívame rodičovské združenia, deň otvorených dverí, nástenky Zelenej školy, internetovú stránku školy, miestne noviny Veľkošarišan, ktorých súčasťou je aj fotodokumentácia.

**7. KROK: Eko -kódex**

Ekokódex je umelecké znázornenie hodnôt našej školy. Ide o spoločné vyznanie hodnôt a návod k ohľaduplnému správaniu sa k životnému prostrediu pre každého, kto navštevuje školu.



**Po úspešnom zrealizovaní všetkých siedmych krokov škola získa medzinárodné ocenenie - certifikát „Zelená škola“ a vlajku Eco-Schools s platnosťou 24 mesiacov od** **jeho udelenia Radou Zelenej školy.**